Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Зорица Цветковска со службена легитимација број 0006 и Мијалче Стојанов со службена легитимација број 0008 и изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Град Скопје, - Служба за брак и семејство и заштита од семејно насилство, со седиште на ул.,,Никола Вапцаров,, бр.11, Скопје застапуван од В.Д. Директорот на Центарот Љиридон Бафтији, со Записник ИП1 број 16-317 од 14.06.2022 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021 294/2021 и 99/2022 го донесе следното

**Р   Е   Ш   Е   Н   И   Е**

Се наредува на Љиридон Бафтији, В.Д. Директорот на ЈУ Меѓуопштински Центар за социјална работа на Град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки  во роковите и од страна на одговорното лице:

1) Центарот, по добиеното писмено известување од надлежниот суд дека е поведена постапка за развод на брак, доколку во рок од три месеци постапката за мирење на брачните другари не ја спроведе и не достави мислење за доверување на малолетното дете, да бара од судот пролонгирање на постапката, согласно со член 237 од Законот за семејството.

**Рокот за извршување на изречената инспекциска мерка под точка 1 е од денот на приемот на решението и постојано.**

2.Центарот, во случај кога жалбата поднесена против решението што го донел е уважена, односно решението е поништено и предметот е вратен на повторно постапување, да решава повторно во рок од 30 дена од денот на приемот на предметот, согласно со член 263 од Законот за социјалнарта заштита и член 110 став 3 од Законот за општата управна постапка (,,Службен весник на РМ“ број 124/2015).

**Рокот за извршување на изречената инспекциска мерка под точка 2 е од денот на приемот на решението и постојано.**

3.Центарот, во врска со постапката за развод на брак и даденото мислење за доверување на малолетното дете Н. да направи дополнителна проценка, да ги земе во предвид новонастанатите околности и потреби на малолетното дете, односно да го извести судот дека има пријава од МВР до ОЈО против таткото Љ. за полов напад врз малолетното дете Н. согласно со член 80 став 1 и 2 и и член 237 од Законот за семејството.

**Рокот за извршување на изречената инспекциска мерка под точка 3 од ова решение изнесува 20 дена од денот на приемот на решението**

4.Центарот, да го преиспита донесеното решение број УП 0801-540 од 01.12.2021 година за регулирање на лични односи и непосредни контакти на малолетното дете Н. со нејзиниот татко Љ., односно во повторената постапка да ја земе во предвид емоционалната состојба на детето, Психолошкиот наод и мислење на клинички невропсихолог и изјавите на малолетното дете Н. дека не сака да го гледа нејзиниот татко Љ., согласно со член 14 став 3 и член 79 став 2 од Законот за семејството.

**Рокот за извршување на изречената инспекциска мерка под точка 4 од ова решение изнесува 30 дена од денот на приемот на решението**

5.Центарот, работите сврзани со посебна заштита и помош на семејството и малолетните деца, да ги врши со методите на стручна, советодавна и советувалишна интердисисциплинарна тимска работа, односно содржината на стручната документација, поединечните наоди и мислења од стручните работници, да водат кон аргументација на стручното мислење на прифилот, согласно со член 14 став 1 од Законот за семејството и член 31 од Правилникот за начинот на водење и содржина на евиденцијата за корисниците на правата од социјална заштита и документацијата за стручната работа(,,Службен весник на РМ“ број 171/2011).

**Рокот за извршување на изречената инспекциска мерка под точка 5 е од денот на приемот на решението и постојано.**

6. Се задолжува Директоро на Центарот веднаш, а најдоцна во рок од три дена по истекот на рокот за извршување на инспекциските мерки, писмено да ги извести инспекторите дали се извршени инспекциските мерки определени за отстранување на констатираните неправилности и недостатоци во работата на Центарот, согласно член 334 став 4 од Законот за социјалната заштита .

**О б р а з л о ж е н и е**

    Секторот за инспекциски надзор во областа на социјалната заштита и заштита на децата при Министерството за труд и социјална политика врз основа на член 338 од Законот за социјална заштита преку инспекторите за социјална заштита Зорица Цветковска со службена легитимација број 0006 и Мијалче Стојанов со службена легитимација број 0008, изврши вонреден инспекциски надзор над субјектот на инспекциски надзор во ЈУ Меѓуопштински Центар за социјална работа на Град Скопје, со  седиште на ул.,, Никола Вапцаров број 11-Скопје- Служба за брак и семејство и заштита од семејно насилство и Служба за права и услуги за подрачје на општина Карпош, Ѓорче Петров и Сарај застапувана В.Д. Директорот на Центарот Љиридон Бафтији и за утврдената фактичка состојба состави записник ИП1 број 16-317 од 14.06.2022 година.

Фактичката состојба е утврдена врз основа на увид во списите во предметот со цел да се утврди постапувањето на центарот во постапката за мирење на брачните другари Маргарита и Љупчо Грнчиштанови, доверување на малолетното дете Лихнида, уредување на лични односи и непосредните контакти на малолетното дете со такото Љупчо, родител со кого не живее и постапувањето на ценатрот со надлежните институции во врска со сомневање на мајката за полов напад од таткото врз малолетното дете Лихнида, а по поднесена иницијатива од Хелсиншки комитет за човекови права број ИП1 16-317 од 31.05.2022 година за спроведување на вонреден инспекцискинадзор.

      За отстранување на утврдените неправилности и недостатоци се изрекуваат инспекциски мерки со определен рок за постапување.

Врз основа на изнесеното се одлучи како во диспозитивот на ова решение.

       Жалбата не го задржува извршувањето на решението согласно член 340 став 2 од Законот.

**Правна поука:** против ова решение незадоволната странка  може да се изјави жалба до Државната комисија за одлучување во втор степен од областа на инспекцискиот надзор и прекршочната постапка, во рок од 15 дена од денот на приемот на решението.

       Жалбата се таксира со 250,00 денари административни таксени марки  и се поднесува во два примероци.

     Решено во Секторот за инспекциски надзор во областа на социјалната заштита и заштита на децата при Министерство за труд и социјална политика на ден 14.06.2022 година под ИП1 број 16-317.

**Инспектори  за социјална заштита:**

Зорица Цветковска

Мијалче Стојанов